
           Община Момчилград
           Област Кърджали

            Адрес: Момчилград 6800, ул.”26-ти декември” № 12, тел. 03631 / 78-41, факс 03631 / 78-49, е-mail: obshtina@momchilgrad.bg
Изх.№0800-...........от  ……………2024г
ДО
ЗАСЕДАНИЕТО НА                                      

ОБЩИНСКИ СЪВЕТ
ГРАД МОМЧИЛГРАД

ДОКЛАДНА ЗАПИСКА
От Илкнур Кязим-Кмет на община Момчилград
ОТНОСНО: Отчет за управлението и разпореждане с общинско   

                       имущество през 2024 година 

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На основание чл.82 от Наредбата за реда за придобиване, управление и разпореждане с общинско имущество, кметът на общината ежегодно представя отчет пред ОбС за управлението и разпореждането с общинска собственост. Този отчет задължително съдържа информация за получените и разходвани суми от  управлението и нейното разпореждане.

През изтеклата финансова 2024 г. са съставени 532 броя акта за общинска собственост, от които 514 броя за частна общинска собственост и 18 броя за публична общинска собственост.

С Ваше Решение №40 от протокол №2  от 19.02.2024 г. беше приет бюджета на общината за 2024 година, актуализиран с Решения № 126  от протокол №10 от   26.09.2024г.  и № 150 от протокол №12 от 25.11.2024 година.
Едно от перата, които формират бюджета, е приходи от продажба на ДМА в т.ч.продажба на сгради,земя (УПИ, ПИ и  земя по §4 от ЗСПЗЗ) и отстъпено право на строеж в т.ч. право на пристрояване и надстрояване.


При първоначален план 315 000 лв.  с ДДС,  заложен в Програмата за за управление и разпореждане с имоти-общинска собственост през 2024г., приета с Решение № 15 от протокол №1 от 30.01.2024г. на ОбС-Момчилград, годишното изпълнение е 1 684 170 лв.  в т.ч. 257 347 лв. ДДС, т.е  преизпълнение с  1 369 170 лв. с ДДС. 

От организирани и проведени търгове, и съответно Решения на ОбС са сключени 47 бр. сделки  за продажба на общинска собственост  , както следва:


 - от  продажба на УПИ, НУПИ, ПИ  – 40 сделки;


- от учредяване право на строеж,пристрояване и надстрояване -  3 сделки;
- от продажба на движими вещи – 4 бр. сделки
Приходите от продажба на земя(УПИ, НУПИ, ПИ )  са  1 600 849 лв. с ДДС ,   от   учредено право на строеж, пристрояване и надстрояване 67 000 лв. и  от движимо имущество 16 321 лв.
Съгласно новите промени в  чл.52, ал.5, т.1 от ЗМСМА при разпореждане с имоти и вещи-общинска собственост, които се намират на територията на съответното населено място с решението  за разпореждане общинския съвет определя не по-малко от 30 на сто от постъпленията  от продажба на нефинансови активи да се използват за финансиране на изграждането, за  основен и текущ ремонт на социалната и техническата инфраструктура на територията на съответното кметство.

Такива сделки има извършени в селата  Чуково, Багрянка, Синделци , Балабаново, Звездел, Соколино,Карамфил и Нановица, като общият размер е 81 560лв., като от тях през отчетната 2024 г. са използвани 56 544 лв. за основен и текущ ремонт на социалната и техническата инфраструктура на територията на селата Чуково,  Синделци , Карамфил,  Звездел, Соколино и Нановица.

Разликата от 25016 лв. е за реализирани продажби до края на 2024г. в селата  Балабаново - 11745 лв.,  с.Нановица – 3729 лв , с.Багрянка – 1560 лв., с.Звездел- 2702 лв.,с.Чуково-2418 лв. и с.Соколино – 2862 лв. и са  преходен остатък за 2025 година.

Друго перо в бюджета е приходи от наеми на общинско имущество (помещения,терени и жилища). 
През отчетния период са организирани и проведени 7 бр. търгове  и са сключени съответно 7 бр. договори за отдаване под наем на общинска собственост. 
За приходи от наем на общинско имущество (помещения, терени, жилища и терени-тротоарно право) при първоначален план 100 000 лв.,   годишното изпълнение е    101 361 лв. в т.ч.   7511 лв.  данък по ЗКПО и ДДС 6777.48 лв, т.е.  преизпълнение спрямо първоначален план с 1 361 лв. 
  От организирани и проведени  2 бр. търгове през 2024г. са сключени 3 бр.  договори за отдаване под наем на земеделска земя  за срок от десет години и 315 бр. едногодишни договори. 

За приходи от наем на земеделска земя (ниви, ливади и пасища,мери)при първоначален план 250 000 лв., актуализиран план 276 000 лв., годишното изпълнение е 281 142 лв.,   т.е преизизпълнение спрямо първоначален план  с  26000 лв.  и преизпълнение спрямо актуализиран план с 5142 лв.
  Общото преизпълнение на приходите от управление ( отдаване под наем на общинско имущество и земеделска земя) спрямо актуализиран  план e 6503 лв. и са разходвани за текущ ремонт на улична мрежа.  

 През течение на годината с Решения на ОбС-Момчилград  приходите от разпоредителни сделки  са в размер на   1 426 823 лв.  (1 684 170 лв. с ДДС). 
От тези средства към 31.12.2024 г. бяха разпределени по план   1 320 988 лв. за текущ ремонт и капиталови разходи, като неусвоените са в размер на 105 835лв. и са преходен остатък за 2025г. в т.ч. 25016 лв.(30% от продажбите в селата Балабаново,  Нановица, Багрянка, Звездел, Чуково и Соколино).
Предвид изложеното предлагам  да приемете следното Проекто










Р Е  Ш  Е  Н  И  Е :

Общински съвет-Момчилград приема отчета за управлението и разпореждане с общинско имущество за 2024 година, както и получените и разходвани суми от неговото управление и разпореждане.

С уважение,

Илкнур Кязим
Кмет на община Момчилград

Съгласували:

                       1. ___________(адв.Айля Хасан)

                      2.___________ (Хасан Расим- зам.кмет)


          3.___________ (М.Мехмед- н-к отдел «ФСД»)

Изготвил:

Мария Календжиева, гл.с пец. „ОС”

